szerkesztette: skitzz, 2008-09-01
A Föld ökológiai válságáról szóló dokumentumfilmek immár egy fél évtizede reneszánszukat élik, többek közt a filmes technikához való hozzáférésnek köszönhetõen. A 8O-as években a grandiózus Koyaanisquatsi c. film által megindított hullám még ma is kiteljesedésre vár, jóllehet, Az esemény c. film sokat tesz hozzá a huszonegyedik századi öko-probléma megközelítéséhez.
M. Night Shyamalan filmrendezõ nevét a Hatodik érzék c. filmje által jegyezte meg a szakma és a közönség, amivel még önmaga számára is az egekbe helyezte a lécet. Nem volt könnyû átugrania, de a legújabb alkotásával sikerült új színfoltot kreálnia a thriller mûfajában és az ökológiai válság tematikájában, amivel végsõ soron a saját nevét is megtisztítania a sok évig tartó kudarcsorozattól. Most viszont nézzük csak meg, mi is az a nagybetûs Esemény?
Az Esemény nem más, mint egy biológiai reakció. Eredetét és célját csak valószínûsíteni lehet, és annyi vehetõ biztosra, hogy az Ember ellen irányul. Egy ideggázról van szó, amitõl az áldozatok a „mérgezés” után néhány perccel sürgõsen keresik a módját, hogy végezzenek magukkal. A hátborzongató alaphangot egy biológiatanár családi drámájával kever Shyamalan, azt lehet mondani, nagyon ügyesen. A menekülõ fiatal házaspár és a velük tartó kisgyermek viszonya az apokaliptikus környezetben szép ívben fejlõdik, magánéletük csetlés-botlásai a groteszket érintõ kontrasztban állnak a köteleken fityegõ vagy átlõtt fejû holttestek látványával azt sugallva a közönségnek, hogy bármikor bekövetkezhet ilyen katasztrófa.
Az igazán szép és mûvészi szempontból meggyõzõ része a filmnek a Tarkovszijt, Kubrickot és Lynch-cset idézõ természeti mozgásokat rögzítõ képek. Nincs is annál igézõbb képsor, mint a fák és fûszálak lengedezése, miközben tudjuk, hogy nem tudjuk mi fog történni, még kevésbé azt, hogy miért. A Sztalker Zónájában láthattunk hasonló feszültséget az ismeretlenben lépkedõ civilek a sztalkert követõen pszichedelikus élményt nyújtva minden halandónak. A természet titokzatos és romboló mûködését sztereotípiákból már ismerjük – tornádóval, árvizekkel harcoló hõsök cselekedeteit katasztrófafilmekben megénekelve. De mint öntudattal rendelkezõ önvédelmi mechanizmus teljesen ismeretlen számunkra, kiszámíthatatlan kreativitása meghaladja minden fantáziánkat és már valami olyan ellen védekezik, amelynek a bekövetkeztét az ember még nem is sejti. Az esemény, szinte szemtelenül az összes ilyen ziccert kihasználja, és tudatosan épít a film érzékiségére. Rengeteget tesz hozzá az élményhez a szereplõk remeklése, különösképpen Zooey Deschanel, aki a paranoiához közel esõ játékával Mark Wahlberg érzelmileg labilis feleségét alakítja.
A kellemes meglepetések mellett azonban Shyamalan filmjében sem maradnak el a kellemetlenek, amelyekbõl szerencsére sokkal kevesebb van, mint az elõbbiekbõl. A páratlan alapötlet megvalósításában még mindig túlságosan érezhetõ a rendezõ monomániája, ami a néha indokolatlanul túlfeszített atmoszféra után következõ „kötelezõen” sokkoló részek hatására épít. Mivel a thriller mûfaja ezt követeli meg, igazságtalan lenne õt hibáztatni ezért, viszont jogos a vád, hogy nem használja ki az ötletben rejlõ lehetõségeket. A film szerkezete nem elég kidolgozott az ötlet minõségéhez képest, ráadásul egy helyen önismétlésbe esik – és valljuk be, nem tobzódunk az esztétikai élményekben, ha egy újabb csoport ártatlan ember másodszor is fejbelövi magát. Mint tudjuk, Shyamalan imádja ezeket a részeket és ekkor egyúttal el is várjuk, hogy a film többi motívuma is ugyanilyen minõségû legyen, kompenzálja ezeket a sokk-adagokat. A film epizodikussága azonban nem enged több szereplõt megismerni – mert mind meghal – a fent említett három fõszereplõn kívül. Az õ drámájuk hangsúlyozottan nagyon jó, de nem elég ahhoz, hogy ennek a jelenségnek az ellentmondásosságát megismerjük, hogy egy kicsit komplexebb képet kapjunk a film tárgyáról. A dal sajnos kissé el lett hadarva, bár a refrén nagyon eredetien, reszelõsen szólt.
Összességében Az esemény egy kiemelkedõen jó film, megmozgatja az érzékeket és az intellektust egyaránt, bár számot adni a helyenkénti felületességrõl nem tud. Viszont elsõre látszik, hogy fiatalos lendülettel készült, és a kreativitással sem spóroltak az alkotók.
név: spike e-mail: nincs e-mail megadva dátum: 2008-10-21
Megnézve. Van egy egészen érdekes alapötlet, amivel a rendezõ nem tudott mit kezdeni. A tévében megszokott tucatjával gyártott katasztrófafilmek között kiemelkedõ lehet, másképp villámgyorsan felejthetõ, néhol hangulatos, de többségben kínos alkotás.
név: spike e-mail: nincs e-mail megadva dátum: 2008-10-07
A pontozás nem igazán lényeges, de a Tükör nem igazán értem hogyan került ide. Az röhejes, hogy sokat kapott az IMDb-n, vagy az hogy túl keveset?
név: Jóska e-mail: nincs e-mail megadva dátum: 2008-09-23
Zolika nekem már meg van ez a film ....majd továbbítom.
név: samu e-mail: nincs e-mail megadva dátum: 2008-09-07
SR-ban nem tudom, hol es mikor megy, de moziszezon lesz hamarosan, ugyhogy latni lehet majd. az imdb-n tarkovszkij Tukor-je is 8pontot kapott, ami enyhen szolva rohejes. En inkabb filmeket nezek meg mint pontokat-csak ajanlani tudom.
név: csak megjegyezném e-mail: nincs e-mail megadva dátum: 2008-09-05
imdb-n 5,4-et kapott, gyenge c kategória.
név: Zolti e-mail: nincs e-mail megadva dátum: 2008-09-05
Megy ez nálunk moziban? érdeklõdés felkeltve!